Source: http://el-vima.blogspot.com/2012/11/
Timestamp: 2017-12-16 18:41:41+00:00
Document Index: 19801079

Matched Legal Cases: ['ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Νοεμβρίου 2012 ~ Ελεύθερο Βήμα
Ποια επιδοτούμενα προγράμματα «τρέχουν» από τον ΟΑΕΔ
Ανοιχτά για υποβολή αιτήσεων παραμένουν 13 επιδοτούμενα προγράμματα του ΟΑΕΔ ενώ ένα ακόμη αναμένεται άμεσα, σύμφωνα με την πλέον πρόσφατη ανακοίνωση του Οργανισμού. Έντεκα προγράμματα αφορούν την πρόσληψη ανέργων με επιδότηση και δύο προγράμματα καλούν τους ανέργους για επιδοτούμενη κατάρτιση. Τα προγράμματα είναι αναλυτικά τα εξής:
Προγράμματα επιδοτούμενης πρόσληψης ανέργων
3)«Πρόγραμμα επιχορήγησης επιχειρήσεων της τοπικής αυτοδιοίκησης πρώτου και δευτέρου βαθμού (Δήμοι και Περιφέρειες) για την απασχόληση 5.000 ανέργων ηλικίας από 55 έως 64 ετών.»
Η α’ φάση του προγράμματος διαρκεί όσο και το χρονικό διάστημα το οποίο υπολείπεται από την πρόσληψη του πρώην επιδοτούμενου ανέργου (δικαιούχου «επιταγή επανένταξης στην αγορά εργασίας») στην επιχείρηση μέχρι τη λήξη της διάρκειας επιδότησης και ως ποσό επιχορήγησηςορίζεται το επίδομα ανεργίας που λαμβάνει ή έχει δικαιωθεί ο επιδοτούμενος άνεργος.
7)Τοπικό Ολοκληρωμένο Πρόγραμμα για 680 ανέργους των επιχειρήσεων: «ΤΕΞΑΠΡΕΤ Α.Ε.», «ΜΑΧΙΜ ΠΕΡΤΣΙΝΙΔΗΣ Α.Ε.», «ROBERTO Α.Β.Ε.Ε.», «ΝΟΒΑ ΚΝΙΤ Α.Ε.» «BELLEΑ.Ε.», «ΠΑΚ. ΚΕΝΤΑΠΟΤΖΙΔΗ Α.Ε.», «ΕΥΡΩΒΑΦΗ Α.Ε.», «EUROHOUSE Α.Ε.», «ΘΕΜΕΛΙΟΔΟΜΗ Α.Ε.» «ΜΙΝΟΣ ΑΒΕΕ» και «ΑΜΑΣΑ ΑΕΒΕ» του Νομού Θεσσαλονίκης.
Δικαιούχοι: Οι Φορείς εκπροσώπησης των εργοδοτών έχουν τη δυνατότητα να καταρτίζουν τους εργαζόμενους των επιχειρήσεων που είναι μέλη τους Οι εργαζόμενοι με δικαίωμα κατάρτισης πρέπει να είναι ασφαλισμένοι στο ΙΚΑ και να γίνονται κρατήσεις για έστω και σε έναν κλάδο ασφάλισης του ΟΑΕΔ. Οι αιτήσεις για το πρόγραμμα γίνονται ηλεκτρονικά στη παρακάτω διεύθυνσηhttp://laek.oaed.gr
Όσα πρέπει να γνωρίζετε για τις Κοινωνικές Συνεταιριστικές Επιχειρήσεις
Ευνοϊκές ρυθμίσεις και κίνητρα, καθώς και δυνατότητα επιχορήγησης από επιδοτούμενα προγράμματα, όπως ο Αναπτυξιακός Νόμος 3908/2011 και προγράμματα του ΕΣΠΑ και του ΕΤΕΑΝ, χαρακτηρίζουν την Κοινωνική Συνεταιριστική Επιχείρηση (Κοιν.Σ.Επ.).
Η Κοινωνική Συνεταιριστική Επιχείρηση είναι αστικός συνεταιρισμός κοινωνικού σκοπού με περιορισμένη ευθύνη των μελών του. Θεσπίστηκε με το Νόμο 4019 «Κοινωνική Οικονομία καιΚοινωνική Επιχειρηματικότητα και λοιπές διατάξεις» που δημοσιεύτηκε στο ΦΕΚ 216 στις 30/09/2011, και αποτελεί εταιρική μορφή ήδη γνωστή σε ευρωπαϊκές χώρες.
Η νέα αυτή νομική μορφή επιδιώκει να καλύψει κενά της αγοράς στη ζήτηση προϊόντων και υπηρεσιών, συνήθως κοινωνικού χαρακτήρα. Οι δραστηριότητες της Κοιν.Σ.Επ. εντάσσονται στα θεματικά πεδία περιβάλλοντος, κοινωνικής πολιτικής και πολιτισμού. Η καθιέρωσή τους εκτιμάται ότι θα συμβάλει στη μείωση του γεωγραφικού και κοινωνικού αποκλεισμού, στην αύξηση της απασχόλησης και στην τοπική ανάπτυξη.
Παράδειγμα Κοινωνικής Συνεταιριστικής Επιχείρησης
Ήδη έχουν συσταθεί εταιρίες με τη μορφή της Κοιν.Σ.Επ. Παράδειγμα αποτελεί η Κοινωνική Συνεταιριστική Επιχείρηση Ζαγκλιβερίου «Σοδειά» (τηλ. 2310764846, Ά Πάροδος Ν.Μοναστηρίου 5, 563 34 Θεσσαλονίκη), με ιδρυτή τον Κωνσταντίνο Πατερνά. Η βασική δραστηριότητα της επιχείρησης είναι η επεξεργασία αρωματικών και φαρμακευτικών φυτών.
Στόχος της είναι η ενίσχυση των προϊόντων της πρωτογενής παραγωγής με μεταποιητικά χαρακτηριστικά που προσδίδουν αξία στο τελικό προϊόν και η προώθηση τους κυρίως σε αγορές του εξωτερικού. Η κίνηση αυτή αναμένεται να δημιουργήσει νέες θέσεις εργασίας και να ανοίξει νέους ορίζοντες για την αγροτική παραγωγή της περιοχής.
Τα κύρια χαρακτηριστικά της Κοινωνικής Επιχείρησης
Τα είδη των Κοινωνικών Συνεταιριστικών Επιχειρήσεων
Κωδικοποίηση μνημονίου 3 από την Νομική Υπηρεσία του ΚΕΔΕ
Οι αλλαγές αυτές αφορούν τα ασφαλιστικά και συνταξιοδοτικά δικαιώματα, θέματα χορηγίας των αιρετών, μισθολογικές αλλαγές για υπαλλήλους και αιρετούς, μείωση συμβούλων και συνεργατών αιρετών των ΟΤΑ, αναστολή προσλήψεων και διορισμών, διαθεσιμότητα δημοτικών υπαλλήλων και την εισαγωγή του θεσμού της Επιτροπείας για τους δήμους που υπερβαίνουν τους προϋπολογισμούς τους, θέματα δηλαδή που θα απασχολήσουν το Έκτακτο Συνέδριο της ΚΕΔΕ την προσεχή Δευτέρα.
ΚΩΔΙΚΟΠΟΙΗΣΗ-Ν
Προσέλκυση τουρισμού από την Τουρκία υπό την αιγίδα της Πανελλήνιας Ένωσης Καππαδοκικών Σωματείων, έλειπε ο δήμαρχος μας
Πέμπτη, Νοεμβρίου 29, 2012 0 σχόλια
Β. Ελλάδα:
Συνάντηση με τον πρόεδρο των τουριστικών πρακτόρων της Κωνσταντινούπολης MpasaranUlusoy είχαν οι δήμαρχοι Διδυμοτείχου, Πέλλας, Καστοριάς, Κόνιτσας και Ιωαννιτών, στο πλαίσιο επίσκεψής τους στην Πόλη για την προσέλκυση πολιτισμικού τουρισμού, η οποία έγινε υπό την αιγίδα της Πανελλήνιας Ένωσης Καππαδοκικών Σωματείων.
Ο τούρκος τουριστικός πράκτορας δήλωσε εντυπωσιασμένος από το σπουδαίο αρχαιολογικό πλούτο της περιοχής και από τα μοναδικά μνημεία που βρίσκονται στα διοικητικά όρια των παραπάνω δήμων και υποσχέθηκε την άνοιξη να διοργανώσει επίσκεψη με τουριστικούς πράκτορες και δημοσιογράφους, στην Βόρεια Ελλάδα , ξεκινώντας από το Διδυμότειχο, αποδεχόμενος την πρόσκληση του δημάρχου Παρασκευά Πατσουρίδη, που του πρόσφερε έντυπο υλικό της πόλης.
Στο πλαίσιο της επίσκεψης, πραγματοποιήθηκε συνάντηση και με τον εκπρόσωπο του υπουργείου Πολιτισμού & Τουρισμού της Τουρκίας Mehmet Gurkan. Οι δήμαρχοι παρακάθισαν σε δείπνο που πρόσφεραν στην ελληνική αποστολή τα μέλη του Ιδρύματος Ανταλλαγέντων Λωζάννης· τα μέλη του Ιδρύματος εξέφρασαν την επιθυμία τους να επισκεφθούν σύντομα τις πόλεις της βόρειας Ελλάδας, εντυπωσιασμένοι από την ιστορία του και τα μνημεία που διαθέτει.
Οι δήμαρχοι, τέλος, συναντήθηκαν και με τον Οικουμενικό Πατριάρχη Βαρθολομαίο, ο οποίος και τους έδωσε την ευλογία του.
Άμεσα μείωση μέχρι και 25% για ενοίκια που καταβάλλουν οι δήμοι
Για παράδειγμα, μηνιαίο μίσθωμα ύψους 3.200 ευρώ θα μειωθεί κατά: (1000 x 10%) + (1000 x15%) + (1000 x 20%) + (200 x 25%) = 100+150+200+50= 500 ευρώ και το νέο μίσθωμα που προκύπτει είναι 3.200 - 500 = 2.700 ευρώ μηνιαίως.
Γύρω στα 3 εκατομμύρια Ευρώ οφείλει και καθυστερεί να πληρώσει σε ιδιώτες (προμηθευτές, κλπ) ο δήμος μας. Τα βερεσέδια του δήμου συσσωρέυονται μήνα με το μήνα με καλπάζοντα ρυθμό.
Συγκεκριμένα οι ληξιπρόθεσμες οφειλές τoυ δήμου μας σε ιδιώτες (Βερεσέδια) το Δεκέμβρη του 2011 ήταν 2.592.856 και μέσα σε 7 μήνες (Ιουλιο 2012) αυξήθηκαν κατά 14% σε 2.955.949 ευρώ. Το Σεπτέμβρη του 2012 ήταν 2.937.023. Αυτά τα στοιχεία παρουσιάζονται σε έγγραφο του κ Σταϊκούρα.
Ο δήμος μας ενάντια στο ρέυμα.
Είναι εφικτό να μειώσει ο δήμος τα δημοτικά τέλη όπως προτείνει η αντιπολίτευση;
Ο δήμος πραγματικά θα μπορούσε να μειώσει κάποια τέλη, αν ελάττωνε το κόστος των ανταποδοτικών υπηρεσιών που προσφέρει στους δημότες. Σύμφωνα με τα στοιχεία του προϋπολογισμού του δήμου για το 2012, ο δήμος εισπράττει την μερίδα του λέοντος από τα έσοδα του από τέλη καθαριότητας και φωτισμού, που ανέρχονται στο 1,15 εκατομμύρια ευρώ το χρόνο. Τα τέλη καθαριότητας και ηλεκτροφωτισμού ή το ενιαίο ανταποδοτικό τέλος, όπως αποκαλείται, επιβάλλεται με απόφαση του δημοτικού συμβουλίου για την αντιμετώπιση των δαπανών καθαριότητας και ηλεκτροφωτισμού καθώς και κάθε άλλης δαπάνης από παγίως παρεχόμενες δημοτικές υπηρεσίες ανταποδοτικού χαρακτήρα Τα τέλη αυτά είναι ανταποδοτικά για τις παρεχόμενες από το δήμο υπηρεσίες καθαριότητας των κοινοχρήστων χώρων, περισυλλογής & αποκομιδής καθώς και τα κόστη ηλεκτροφωτισμού των κοινοχρήστων χώρων. Από τα τέλη αυτά (όχι τις επιχορηγήσεις) πληρώνονται οι προσλήψεις έκτακτου προσωπικού (διμηνίτες και 8μηνίτες) που κάνει ο δήμος.
Η νομοθεσια......
"Το ύψος του τέλους καθαριότητας και ηλεκτροφωτισμού πρέπει να είναι ανάλογο του κόστους παροχής της αντίστοιχης υπηρεσίας (ΣτΕ 981/92, 2063/86) και να προσδιορίζεται αντικειμενικά με κριτήριο το βαθμό χρήσεως της υπηρεσίας από κάθε κατηγορία υπόχρεων (ΣτΕ 947/86 ΝοΒ 1989 σελ. 161). Οι νέοι δήμοι που συστάθηκαν από 1/1/2011 με το Ν. 3852/10 μπορούν να επιβάλουν ανταποδοτικά τέλη διαφοροποιούμενα ανά δημοτικό διαμέρισμα, ανάλογα με το λειτουργικό κόστος παροχής των αντίστοιχων εξυπηρετήσεων στους κατοίκους των διαμερισμάτων (Εγκ. Υπ. Εσωτ. 74300/28-12-2010)."
Η σχετική εγκύκλιος αναφέρει: "επισημαίνεται ότι σύμφωνα με την αρχή της ανταποδοτικότητας, οι συντελεστές των τελών είναι δυνατόν να διαφοροποιούνται στις δημοτικές ή τοπικές κοινότητες, ανάλογα ιδίως με την έκταση και τη συχνότητα παροχής της συγκεκριμένης υπηρεσίας και άρα το κόστος που συνεπάγεται η παροχή της".
Το ύψος αυτού των τελών καθαριότητας και φωτισμού πρέπει να είναι ανάλογο του κόστους παροχής της αντίστοιχης υπηρεσίας σε κάθε δημοτικό διαμέρισμα. Δηλαδή αν ο δήμος μείωνε το κόστος καθαρισμού κοινοχρήστων χώρων, περισυλλογής και αποκομιδής απορριμμάτων και το κόστος φωτισμού των κοινοχρήστων χώρων (π.χ. με χρήση φωτοβολταϊκών) θα αναγκαζόταν απο το νόμο να μειώσει και τα δημοτικά τέλη . Πολλοί δήμοι της χώρας προέβησαν σε τέτοιου είδους μειώσεις δημοτικών τελών.
"Τα ανταποδοτικά τέλη του δήμου είναι αναλογικά με τα κόστη παροχής υπηρεσιών καθαριότητας και φωτισμού των κοινοχρήστων χώρων, τα οποία μπορούν να μειωθούν απο το δήμο"
Το κόστος της καθαριότητας και φωτισμού στο δήμο.
O δήμος μας ξοδέυει σε αυτες τις υπηρεσίες τα παρακάτω:
360.000 ευρώ ετησίως για τον φωτισμό οδών και πλατειών
120.000 ευρώ για καύσιμα απορριματοφόρων,
40.000 ευρώ για την συντήρηση των απορριματοφόρων και
80.000 Ευρω στοιχίζει η χρήση του ΧΥΤΑ Ιστίαιας που καταλήγουν οι 6 με 7 χιλιάδες τόνοι σκουπίδια του δήμου μας).
270.000 Ευρώ είναι το κόστος του έκτακτου προσωπικού (κυρίως διμηνίτες εκτός ΑΣΕΠ στην καθαριότητα)
85.000 ευρώ εργοδοτικές εισφορές.
ΣΥΝΟΛΟ: 955.000 Ευρώ
Ο δήμος μας εισπράττει γύρω στα 1.150.000 Ευρώ απο τέλη καθαριότητας και φωτισμού με τα οποία καλύπτει τα παραπάνω έξοδα.
Τι εισπράττει ο δήμος απο τέλη;
Για το 2012 ο δημος μας εισέπραξε 62 χιλιάδες Ευρώ απο το Φόρο Ζύθου, Τέλη Διαφήμισης και το 15% του Τέλους Ακίνητης Περιουσίας (Τ.Α.Π.)
Η ΓΝΩΜΗ ΣΟΥ: Έχει περιθώρια ο δήμος να μειώσει τα κόστη καθαριότητας και φωτισμού κοινόχρηστων χώρων και κατά συνέπεια τα δημοτικά τέλη;
Τα Δημοτικά Τέλη για το 2012 που θα ισχύσουν και για το 2013 έχουν καθοριστεί ως εξής
Α. ΔΗΜΟΤΙΚΑ ΤΕΛΗ ΚΑΘΑΡΙΟΤΗΤΑΣ ΚΑΙ ΗΛΕΚΤΡΟΦΩΤΙΣΜΟΥ
Το τέλος καθαριότητας και φωτισμού επιβάλλεται με απόφαση του δημοτικού ή κοινοτικού
συμβουλίου για την αντιμετώπιση των δαπανών παροχής υπηρεσιών καθαριότητας και φωτισμού καθώς και κάθε άλλης δαπάνης από παγίως παρεχόμενες στους πολίτες δημοτικές ή κοινοτικές υπηρεσίες ανταποδοτικού χαρακτήρα. Οι αποφάσεις περί καθορισμού του ύψους του συντελεστή των τελών αυτών πρέπει να είναι ειδικά (όχι γενικώς οπως έκανε το Δ.Σ. ) αιτιολογημένες.Τα έσοδα από ανταποδοτικά τέλη και δικαιώματα, πρέπει να καλύπτουν υποχρεωτικά τις δαπάνες των αντίστοιχων υπηρεσιών, αλλά να μην υπερβαίνουν το ύψος των δαπανών αυτών, γιατί διαφορετικά υποκρύπτεται φορολογία, πράγμα το οποίο είναι αντίθετο με το χαρακτήρα των υπηρεσιών αυτών, ως ανταποδοτικών. .
6. Δ.Τ. (τέλη καθαριότητας και φωτισμού) για οικίες στις Δημοτικές Ενότητες Κηρέως – Ελυμνίων 1,20€ τ.μ. / ετησίως από 1/1/2011
7. Δ.Τ. για οικίες την Δημοτική Ενότητα Νηλέως σε 1,10€ τ.μ. / ετησίως από 1/1/2011 έως
31/12/2011 . Και σε 1,20€ τ.μ. από 1/1/2012 και εφεξής.
8. Δ.Τ. για καταστήματα στις Δημοτικές Ενότητες Κηρέως – Ελυμνίων 2,10€ τ.μ. / ετησίως από 1/1/2011
9. Δ.Τ. για τα καταστήματα την Δημοτική Ενότητα Νηλέως σε 1,85€ τ.μ. / ετησίως από 1/1/2011 έως 31/12/2011 . Και σε 2,10€ τ.μ. από 1/1/2012 και εφεξής.
10. Ενιαίος Δ.Φ. (φόρος ηλεκτροδοτούμενων χώρων ) 0,25 € από 1/1/2011. (Ο φόρος καθορίζεται από τον τύπο: Εμβαδόν Χ 0,25 )
Α. Για στεγασμένη επιφάνεια μέχρι 6000 τμ καταστημάτων κάθε φύσης 2,10€/τ.μ
Β. Για ακάλυπτους χώρους από 0-1000 τ.μ ισχύει ο συντελεστής που έχει καθοριστεί για τους στεγασμένους χώρους ήτοι 2,10€/τ.μ
Γ. Για ακάλυπτους χώρους 1001 μέχρι 6000 τ.μ που χρησιμοποιούνται για βιοτεχνίες, βιομηχανίες κλπ θα χρεώνονται με πλασματικό εμβαδόν δηλαδή με το μισό του εμβαδού τους και με συντελεστή καθαριότητας και φωτισμού το συντελεστή στεγασμένων καταστημάτων εμβαδού μέχρι 6000 τ.μ ,δηλαδή 2,10 €(Νόμος 1080/80 άρθρο 5 παρ.1)
Δ. Για στεγασμένη επιφάνεια πάνω από 6.000τ.μ το τέλος καθορίζεται όπως προβλέπει ο Νόμος 1080/80 άρθρο 5 δηλαδή 60% του τέλους που έχει οριστεί για την καλυπτόμενη επιφάνεια των καταστημάτων μέχρι 6000 τ.μ
Ε. Για ακάλυπτους χώρους πάνω από 6000 τ.μ το τέλος καθορίζεται όπως προβλέπει ο Νόμος 1080/80 άρθρο 5 παρ.1 δηλαδή 30% του τέλους που έχει οριστεί για ακάλυπτους χώρους μέχρι 6000 τ.μ.
Β. ΤΕΛΟΣ ΑΚΙΝΗΤΗΣ ΠΕΡΙΟΥΣΙΑΣ (ΤΑΠ)-ενιαίος συντελεστής ΤΑΠ 0,35‰. (ο ανώτατος δυνατόν συντελεστής)
Δ. ΤΕΛΟΣ ΒΟΣΚΗΣ1. Μικρά ζώα 0,50€/ζώο/ετησίως.
2. Μεγάλα ζώα 3,00€/ζώο/ετησίως
Ε. ΤΕΛΟΣ ΛΑΙΚΗΣ ΑΓΟΡΑΣ ΜΑΝΤΟΥΔΙΟΥ
Ντόπιοι παραγωγοί του ενιαίου Δήμου
· 2,00€/3μετρα/ημερησίως
· 4,00€/6μέτρα/ημερησίως
· 7,00€/3μέτρα/ημερησίως
· 14,00€/6μέτρα/ημερησίως
Γ. ΤΕΛΗ ΠΕΖΟΔΡΟΜΙΩΝ ΚΑΙ ΚΟΙΝΟΧΡΗΣΤΩΝ ΧΩΡΩΝ1. Πεζοδρόμια, κοινόχρηστοι τα οποία βρίσκονται σε παραλίες 8,00 €/τ.μ./ ετησίως.
2. Πεζοδρόμια, κοινόχρηστοι χώροι τα οποία δεν βρίσκονται σε παραλίες στα 6,00€/τ.μ. / ετησίως .
3. Πεζοδρόμια, κοινόχρηστοι χώροι που είναι στεγασμένοι με μόνιμη κατασκευή σε 12,00 €/τ.μ./ ετησίως.
5. Κατάληψη πεζοδρομίων, κοινοχρήστων χώρων με οικοδομικά υλικά σε 0,50€ /τ.μ./ημερησίως.
Μειώνονται τα τέλη α) κατά 50% στα άτομα με αναπηρία (ΑΜΕΑ) με ποσοστό 67% β) κατά 30% σε νεφροπαθείς ,προϋπόθεση ορίζεται το ετήσιο εισόδημα των δύο πιο πάνω περιπτώσεων , βάσει φορολογικής δήλωσης, να είναι μικρότερο των 10.000 ευρώ.
Το δημοτικό συμβούλιο απορρίπτει πρόταση για μείωση των δημοτικών τελών
Το δημοτικό συμβούλιο επικύρωσε την απόφαση της οικονομικής επιτροπής να μην μείωση τα δημοτικά τέλη και απέρριψε πρόταση της αντιπολίτευσης για μείωση των δημοτικών τελών του 2013. Eντύπωση προκαλεί η ένδεια διαλόγου και αντιλόγου στο συμβούλιο σε ένα τόσο σοβαρό ζήτημα, όταν η πλειοψηφία των δήμων καταβάλλει προσπάθειες για να ανακουφίσουν τους δημότες τους από τις επιπτώσεις της κρίσης. Μπορεί όμως ο δήμος να μειώσει τα τέλη όπως ζητά η αντιπολίτευση ή πρόκειται για φθηνό λαϊκισμό; Το ερώτημα αυτό αναλύει το Ε.Β. σε επόμενο άρθρο του.
Η συζήτηση στο Δ.Σ.
Ακολουθουν τα πρακτικά της συζήτησης του θέματος στο δημοτικό συμβούλιο:
"Εισήγηση: Κύριοι σύμβουλοι, η Οικονομική Επιτροπή του Δήμου Μαντουδίου –Λίμνης-Αγ. Άννας με το αρίθμ. πρωτ. 13807/30-10-2012 έγγραφο της μας έστειλε την αρίθμ. 209/2012 απόφαση του διοικητικού της Συμβουλίου με θέμα «Αναπροσαρμογή τελών, καθαριότητας, φωτισμού ,Δ.Φ,
ΤΑΠ , βοσκής, κοινοχρήστων χώρων κλπ, έτους 2013»(ΑΔΑ Β432ΩΛ5-ΟΑΛ)σύμφωνα με την οποία αποφασίζει ομόφωνα για το έτος 2013 τα δημοτικά τέλη να παραμείνουν σύμφωνα με τα δεδομένα της 108/2011 απόφασης Δημοτικού Συμβουλίου.
Παρακαλώ όπως συζητήσουμε το θέμα κι εκφράσετε τις απόψεις σας. Το δημοτικό συμβούλιο ύστερα από διαλογική συζήτηση κι ανταλλαγή απόψεων κι αφού έλαβε υπόψη
Λιαγκάκης Ευστάθιος: Προτείνουμε μείωση 30% των δημοτικών τελών για όλους τους δημότες, απαλλαγή των μακροχρονίων ανέργων και των χαμηλοσυνταξιούχων.
Παναγιώτου Κων/νος: Συμφωνώ με την μείωση των τελών και απαλλαγή των ευπαθών ομάδων (αναπήρων, ανέργων, υπερηλίκων)
Το Δ.Σ. με πλειοψηφία (13/4) αποφασίσε
α)Να μην γίνει καμία αναπροσαρμογή των δημοτικών τελών και να ισχύσουν οι τιμές όπως έχουν καθοριστεί με την αρίθμ. 307/2011 απόφαση δημοτικού συμβουλίου.
β)Μειώνονται τα τέλη κατά 50% στα άτομα με αναπηρία με ποσοστό 67% και άνω , σε νεφροπαθείς και τριτέκνους ,προϋπόθεση ορίζεται το ετήσιο εισόδημα των πιο πάνω περιπτώσεων , βάσει φορολογικής δήλωσης, να είναι μικρότερο των 10.000 ευρώ."
Διαγράφεται η χρέωση ύδρευσης για το Αχλάδι και για το Α εξάμηνο του 2012 "λόγω ιδιομορφίας του βιολογικού "!
Σύμφωνα με τα πρακτικά απόφασης της ΔΕΥΑ οι κάτοικοι του Αχλαδίου θα πληρώσουν λιγότερα απο τους άλλους δημότες λόγω ιδιομορφίας στον τρόπο λειτουργίας του βιολογικού καθαρισμού του. Τα πρακτικά της απόφασης έχουν ως εξής
"Σε προηγούμενη συνεδρίαση αποφασίσαμε την διαγραφή των χρεώσεων της αποχέτευσης (παγίου + κατανάλωση) για το έτος 2011 της Τοπικής Ενότητας Αχλαδίου, αντί αυτού να χρεωθούν με πάγιο αποχέτευσης 7,50€ στο (Α΄+Β΄εξάμηνο 2011).Λόγο ιδιομορφίας όσο αναφορά τον τρόπο λειτουργίας του βιολογικού καθαρισμού του Δ.Δ. Αχλαδίου προτείνω την διαγραφή της χρέωσης του Α΄ εξαμήνου 2012 η οποία έγινε με βάση της κατανάλωσης, και αντί αυτού να χρεωθούν με 15,00€ τον χρόνο και
την επιστροφή αυτών των χρεώσεων στην επόμενη περίοδο (Β΄2012).
Το λόγο πήρε η κα Λουκά λέγοντας ότι δεν είναι σωστό να γίνονται διακρίσεις και να υπάρχει διαφορετική αντιμετώπιση των πολιτών και δεν εγκρίνει την πρόταση του προέδρου."
Το Δ.Σ. της ΔΕΥΑ αποφάσισε κατά πλειοψηφία" Τη διαγραφή της χρέωσης της αποχέτευσης(πάγιο + κατανάλωση) για το Α΄εξάμηνο του 2012 από την τοπική ενότητα Αχλαδίου και αντί αυτού να χρεωθούν με πάγιο αποχέτευσης 15,00€ τον χρόνο και την επιστροφή αυτών των χρεώσεων στην επόμενη περίοδο (Β΄2012)".
Το Αχλάδι Ευβοίας
Υπό προϋποθέσεις η εξόφληση των ληξιπρόθεσμων των ΟΤΑ
Οι ισοσκελισμένοι προϋπολογισμοί αλλά και το Μητρώο Δεσμεύσεων όπου θα καταγράφονται οι ειλημμένες και οι ανεξόφλητες υποχρεώσεις τους θα είναι οιδύο βασικές προϋποθέσεις για την εξόφληση των ληξιπρόθεσμων οφειλών των φορέων του Δημοσίου και των ΟΤΑ.
Αυτό τόνισε μιλώντας σήμερα στην κοινή συνεδρίαση των Επιτροπών Δημόσιας Διοίκησης και Κοινωνικών Υποθέσεων της Βουλής για το θέμα των ναρκωτικών, με αφορμή την περίπτωση του ΟΚΑΝΑ, ο αναπληρωτής υπουργός Οικονομικών Χρήστος Σταϊκούρας.
«Οι πόροι θα είναι άμεσα διαθέσιμοι, αυτό όμως που πρέπει να διασφαλίσουμε είναι ότι προκειμένου να αποπληρωθούν οι ληξιπρόθεσμες οφειλές, πρέπει να βεβαιωθούμε ότι αντίστοιχοι φορείς, δεν θα δημιουργήσουν μια νέα γενιά ληξιπρόθεσμων οφειλών», πρόσθεσε ο κ. Σταϊκούρας.
Η ΔΕΥΑ ζητά επιμήκυνση των δανειακών της υποχρεώσεων
Τετάρτη, Νοεμβρίου 28, 2012 0 σχόλια
Το Δ.Σ. της ΔΕΥΑ του δήμου μας στις 14/11/12 αποφάσισε την υποβολή αίτησης στο Ταμείο Παρακαταθηκών & Δανείων για των δανειακών της υποχρεώσεων. Τα ανεξόφλητα χρέη της ΔΕΥΑ ανέρχονται γύρω στα 650 χιλιάδες Ευρώ.
Απόσπασμα απο τα πρακτικά του Δ.Σ. της ΔΕΥΑ:
"Σύμφωνα με τον πρόσφατο Ν. 4093 που αφορά «Έγκριση Μεσοπρόθεσμου Πλαισίου Δημοσιονομικής Στρατηγικής 2013-2016 – Επείγοντα Μέτρα Εφαρμογής του Ν. 4046/2012 και του Μεσοπρόθεσμου Πλαισίου Δημοσιονομικής Στρατηγικής 2013-2016» σημειώνεται ότι από την υποπαράγραφο Γ΄5 σελίδα 5540 του Φ.Ε.Κ Νο 222/12.11.2012, ρυθμίζονται θέματα αποπληρωμής δανείων Ο.Τ.Α Α΄& β΄ Βαθμού και λοιπών φορέων στο Ταμείο Παρακαταθηκών & Δανείων. Η διάρκεια αποπληρωμής των εν λόγω χορηγηθέντων δανείων επιμηκύνεται άπαξ έως και (8) έτη από την λήξη της κάθε δανειακής σύμβασης όπως αυτή ισχύει σήμερα. Προκειμένου η Επιχείρηση να κάνει χρήση του ανωτέρου Νόμου πρέπει να υποβάλει σχετική αίτηση στο Ταμείο Παρακαταθηκών & Δανείων έως 31.12.2012.
Μετά την υποβολή της σχετικής αίτησης και υπαγωγή στον Νόμο παρέχεται περίοδος χάριτος τριών (3) ετών αρχής γενομένης από 01.01.2013 κατά τη διάρκεια της οποίας καταβάλλονται μόνο τόκοι, το δε επιτόκιο κατά την περίοδο χάριτος είναι κατά 0,5 %. Προτείνω η Δημοτική Επιχείρηση να υπαχθεί στην ευεργετική διάταξη του εν λόγω νόμου προκειμένου να βελτιώσει την χρηματοοικονομική της ρευστότητα και να απαλλάξει τον Δήμο ως εγγυητή της ανάληψης υποχρέωσης αποπληρωμής των ετήσιων τοκοχρεολυσίων."
5 διμηνίτες (εκτός ΑΣΕΠ) θα προσλάβει η Δημοτική Επιχείρηση Ύδρευσης και Αποχέτευσης
Το Δ.Σ. της ΔΕΥΑ του δήμου μας αποφάσισε στις 14/11/12 την πρόσληψη συνολικά πέντε -5- ατόμων με δίμηνη σύμβαση για αντιμετώπιση έκτακτων αναγκών και συγκεκριμένα : πέντε (5) εργάτες γενικών καθηκόντων.
Ο πρόεδρος της ΔΕΥΑ αιτιολογησε τη αποφαση του ως εξής: "Η ανάγκη της υπηρεσίας για άμεση πρόσληψη προσωπικού γίνετε επιτακτική για τον καθαρισμό φρεατίων όμβριων και καναλιών και ρεμάτων σε όλη την περιφέρεια του δήμου, και αποκομιδή των σκουπιδιών. Οι εργασίες αυτές είναι απαραίτητες για την ασφάλεια των πολιτών και των περιουσιών τους."
Για πληροφορίες/αιτήσεις:6946 851227
Ο πρόεδρος της ΔΕΥΑ εξουσιοδοτήθηκε να μπορεί να διαγράφει άμεσα λογαριασμούς ύδρευσης-αποχέτευσης
Η παρακάτω απόφαση του Δ.Σ. της Δημοτικής Επιχείρησης Ύδρευσης και Αποχέτευσης (ΔΕΥΑ) βγήκε στο Διάυγεια λίγες ημέρες μετα την δημοσίευση έκθεσης του Ελεγκτικού συνεδρίου για όργιο παρανομιών στους περισσότερους ΟΤΑ να εισπράττουν επιλεκτικά τέλη και άλλα έσοδα. Με την απόφαση αυτη το Δ.Σ. της ΔΕΥΑ εξουσιοδοτεί τον πρόεδρο της να απαλλάσσει απο τη πληρωμή τελών ύδρευσης-αποχέτευσης μέχρι 500 ευρώ με μια απλή έκθεση από συνεργείο ύδρευσης.
Η απόφαση με αρ. 20/12 της ΔΕΥΑ:
ο κ. Λεοντής πρόεδρος του Δ.Σ. της ΔΕΥΑ
"To συγκεκριμένο θέμα έχει να κάνει με τις διαμαρτυρίες καταναλωτών για υπέρογκες χρεώσεις στους λογαριασμούς ύδρευσης-αποχέτευσης. Αυτό συμβαίνει πολλές φορές και τις περισσότερες έχουνε και δίκιο. Υπάρχουν περιπτώσεις οι μετρήσεις που μας φέρνουν οι καταμετρητές είναι λανθασμένες με αποτέλεσμα να χρεώνονται με λάθος κυβικά. Άλλες φορές το υδρόμετρο είναι χαλασμένο και δεν μετράει σωστά την κατανάλωση. Επίσης υπάρχουν περιπτώσεις που μετά το υδρόμετρο υπάρχει κάποια διαρροή την οποία δεν έχει αντιληφθεί ο ιδιοκτήτης εγκαίρως με αποτέλεσμα να έχει πολύ μεγάλη κατανάλωση. Σε όλες αυτές τις περιπτώσεις οι καταναλωτές προβαίνουν σε αίτηση με την οποία ζητούν να γίνει αφαίρεση μέρους της χρέωσης του και επανέκδοση νέου λογαριασμού. Τις αιτήσειςαυτές τις φέρνουμε στο Δ.Σ της επιχείρησης και αυτό αποφασίζει για το τι θα απαντήσουμε στους πολίτες.
Επειδή αυτή η διαδικασία παίρνει κάποιο χρόνο για να απαντήσουμε στα αιτήματατων πολιτών προτείνω να μου δοθεί η αρμοδιότητα να μπορώ άμεσα να διευθετώκαι να διαγράφω λογαριασμούς ύδρευσης-αποχέτευσης όπου πρέπει μέχρι το ποσότων πεντακοσίων Ευρώ. Ενώ στην περίπτωση που το ποσό διαγραφής υπερβαίνει τα 500,00Ευρώ το θέμα θα έρχεται για συζήτηση στο Δ.Σ. της ΔΕΥΑΜΛΑΑ και αυτό θα αποφασίζει. Η όποια διαγραφή θα γίνετε κατόπιν έγγραφης εκθέσεως του υπευθύνου από το συνεργείο ύδρευσης που θα εξετάζει την κάθε περίπτωση και μόνο τότε. Επίσης όπου υπάρχει διαρροή προτείνω η χρέωση να είναι ίση με το μέσω όρο των τελευταίων τεσσάρων λογαριασμών."
Ο Δήμος Θασου και ο Δήμος Πυλαίας - Χορτιάτη προστίθενται στην λίστα των δήμων που προχωρησαν σε μειώσεις δημοτικών τελών για το 2013. Λογω της κρίσης τα δημοτικά τέλη εχουν μειωθεί σε πολλούς δήμους. Στη Θεσσαλονίκη, τα Δ.Τ. θα μειωθούν κατά 10% για τα σπίτια και 6% για τις επιχειρήσεις. Σε μείωση των τελών κατα 10% προέβει και ο δήμος Σκοπέλου, μειώσεις έκαναν και ο δήμος Μοσχάτου, ο δήμος Χανίων, ο δήμος Δράμας, ο δήμος Αθήνας, ο δήμος Ελληνικού, ο δήμος Κομοτηνής, ο δήμος Δωρίδος, ο δήμος Κοζάνης, ο δήμος Αμαρουσίου, ο δήμος Αμπελοκήπων-Μενεμένης, ο δήμος Ωραιοκάστρου (45% μείωση) και άλλοι δήμοι της χώρας.
Θάσος. Στην προσπάθειά του ο Δήμος Θάσου να ελαφρύνει τους δημότες του από τα δυσβάσταχτα οικονομικά βάρη που επωμίζονται από τα τελευταία οικονομικά μέτρα, προχώρησε σε μείωση των δημοτικών τελών. H παραπάνω απόφαση εγκρίθηκε ομόφωνα στη διάρκεια της τελευταίας συνεδρίασης του Δημοτικού Συμβουλίου μετά από σχετική εισήγηση της Οικονομικής Επιτροπής.
Tην ίδια ώρα οι δημοτικοί σύμβουλοι του νησιού αποφάσισαν την επιβολή τέλους κοινόχρηστου χώρου για χρήση εδάφους και υπεδάφους. Τα τέλη αυτά αφορούν τη ΔΕΗ, τον ΟΤΕ και τα τραπεζικά καταστήματα.
Δήμος Πυλαίας-Χορτιάτη. Σε μειώσεις στα δημοτικά τέλη του 2013 προχωρά ο Δήμος Πυλαίας-Χορτιάτη. Ύστερα από τις περσινές μειώσεις κατά 2%,το δημοτικό συμβούλιο αποφάσισε οι μειώσεις να φτάσουν έως και στο 10% κλιμακωτά και ανάλογα με τα δημοτικά τέλη που ισχύουν σε κάθε δημοτική ενότητα.
Ο δήμος αναζητεί στέγη για το Αγροτικό Ιατρείο Τρουπίου και Δαφνούσας
Οικονομική επιτροπη του δημους προκήρυξε διαγωνισμό για να να μισθωθεί εκ νέου χώρο για τις ανάγκες λειτουργίας Αγροτικού Ιατρείου στον οικισμό Τρουπίου του Δ.Δ. Δαφνούσας και καταρτισε τους παρακάτω όρους της διακήρυξης δημοπρασίας:
1. Το προσφερόμενο ακίνητο να είναι εντός του οικισμού Τρουπίου του Δ.Δ. Δαφνούσας για την καλύτερη πρόσβαση των ηλικιωμένων .
2. Το προς μίσθωση ακίνητο πρέπει
α) να βρίσκεται εντός των ορίων του οικισμού Τρουπίου - Δ.Δ. Δαφνούσας, να είναι ισόγειο & ανεξάρτητο για να διευκολύνεται η είσοδος των αναπήρων.
β) να έχει δύο κύρια δωμάτια – WC .
γ) να έχει ωφέλιμη επιφάνεια το ελάχιστο 40μ2
3. Οι επιθυμούντες να λάβουν μέρος στη δημοπρασία πρέπει να φέρουν κλειστή προσφορά εντός είκοσι (20) ημερών από την ημέρα δημοσίευσης της διακήρυξης (22.11.12).
Ως ανώτατο μίσθωμα ορίζονται τα 100,00 € και κάθε έτος θα προσαυξάνεταιμε τις νόμιμες προσαυξήσεις
Η διάρκεια της μίσθωσης θα είναι πενταετής από την ημερομηνία υπογραφής του συμφωνητικού.
Δεκαοκτώ ευκαιρίες για παρακολούθηση επιδοτούμενων σεμιναρίων προσφέρονται σε ανέργους σε όλη την Ελλάδα. Η επιδότηση για τον κάθε άνεργο που θα συμμετάσχει σε πρόγραμμα κατάρτισης ξεκινάει από 360 και ανέρχεται στα 3.600 ευρώ. Τα επιδοτούμενα σεμινάρια αφορούν άνεργους άνδρες και γυναίκες όλων των ηλικιών και προσόντων.
Ξεχωρίζουν ιδιαίτερα οι 500 ευκαιρίες στην Αθήνα και οι 5.880 θέσεις για απολυμένους των κλάδων λιανικού εμπορίου, αυτοκινήτου και δομικών υλικών. Αμέσως μετά την ολοκλήρωση του επιδοτούμενου σεμιναρίου, οι υποψήφιοι θα διατεθούν σε επιχειρήσεις ή θα τους δοθούν κίνητρα για να κάνουν τη δική τους δουλειά. Επιπλέον, θα αποκτήσουν τη δική τους τεχνογνωσία για να ιδρύσουν κοινωνικές επιχειρήσεις και θα υποστηριχθούν επαγγελματικά και επιχειρηματικά από τα πρώτα στάδια λειτουργίας της επιχείρησής τους.
Η «Εργασία Τώρα» δημοσίευσε στο φύλλο του Σαββάτου 24 Νοεμβρίου 2012 όλες τις ευκαιρίες επιδοτούμενης κατάρτισης, από τις οποίες 18 βρίσκονται σε εξέλιξη αυτή την περίοδο σε ολόκληρη τη χώρα. Δείτε τις προθεσμίες για υποβολή αιτήσεων, τα χρήματα της επιδότησης, τιςπροϋποθέσεις και τα δικαιολογητικά που απαιτούνται για τη διεκδίκηση των θέσεων. Βρείτε ακόμη τα τηλέφωνα επικοινωνίας για περισσότερες πληροφορίες.
Τα νέα επιδοτούμενα σεμινάρια συνοπτικά
Περιοχή Θέσεις Προθεσμία Επιδότηση (€ μικτά)
Αθήνα 500 4/12/2012 3.600
Λάρισα, Τρίκαλα, Καρδίτσα, Βόλος 80 15/12/2012 1.020
Τρίπολη, Γορτυνία, Μεγαλόπολη 90 20/12/2012 800
Αγ. Δημήτριος Αττικής 70 12/12/2012 690
Κοζάνη 150 10/12/2012 480
Θεσσαλονίκη 155 11/01/2013 5€/ώρα
Αργολίδα 100 30/11/2012 450
Σπάρτη 100 30/11/2012 470
Μεταμόρφωση Αττικής 100 28/11/2012 360
Πύλος Ανοιχτός 30/11/2012 6€/ώρα
Ανατ. Πελοπόννησος 80 05/12/2012 876
Κόρινθος 100 30/11/2012 900
Χίος 100 30/11/2012 240-1.800
Χαλκιδική 100 30/11/2012 630
Καρδίτσα, Μουζάκι, Λίμνη Πλαστήρα 90 30/11/2012 1.080
Μοσχάτο, Ταύρος 100 30/11/2012 720
Σε όλη τη χώρα 5.880 Ανοιχτή 1.060 (καθαρά)
Σε όλη τη χώρα 4.900 14/01/2013 2.000 (καθαρά)
Τα νέα επιδοτούμενα σεμινάρια αναλυτικά
500 θέσεις στην Αθήνα
ΛΗΓΕΙ: 04.12
ΑΦΟΡΑ: ανέργους 18-64 ετών
ΘΕΣΕΙΣ: 500
ΧΡΗΜΑΤΑ: 3.600€ μικτά
ΕΠΙΚΟΙΝΩΝΙΑ: 210 8259880
Στους κατοίκους του Δήμου Αθηναίων απευθύνεται το νέο πρόγραμμα για 500 ανέργους, ηλικίας 18-64 ετών. Η κατάρτιση διαρκεί 600 ώρες και εν συνεχεία οι υποψήφιοι θα διατεθούν σε επιχειρήσεις ή θα κάνουν αμειβόμενη πρακτική, κατά τα πρότυπα των προγραμμάτων stage.
Η «ΕΡΓΑΣΙΑ ΤΩΡΑ» ΛΕΕΙ: Δύο προϋποθέσεις που πρέπει να έχετε για να μπείτε στη διαδικασία επιλογής: να είστε κάτοικοι Αθηνών και να είστε εγγεγραμμένοι στον ΟΑΕΔ. Στο φάκελο με τα δικαιολογητικά πρέπει να έχετε: αντίγραφο κάρτας ανεργίας, αντίγραφο ειδικού καταλόγου ΟΑΕΔ για ευάλωτες κοινωνικές ομάδες, βεβαίωση μόνιμης κατοικίας, δύο φωτογραφίες, αντίγραφο αστυνομικής ταυτότητας, βιογραφικό σημείωμα, αντίγραφα τίτλων σπουδών-ξένων γλωσσών, εκκαθαριστικό εφορίας και δίπλωμα οδήγησης (εάν υπάρχει). Την αίτηση την παίρνετε από τα γραφεία της «ΑΡΣΙΣ»: Δεριγνύ 28, Αθήνα 10434 (ώρες 10 το πρωί έως 5 το απόγευμα).
80 σε Λάρισα, Καρδίτσα, Τρίκαλα, Βόλο
ΛΗΓΕΙ: 15.12
ΑΦΟΡΑ: ανέργους άνω των 45 ετών
ΠΕΡΙΟΧΗ: Λάρισα, Καρδίτσα, Τρίκαλα, Βόλος
ΘΕΣΕΙΣ: 80
ΧΡΗΜΑΤΑ: 1.020€ μικτά
ΕΠΙΚΟΙΝΩΝΙΑ: 2410 554045
Επιδοτούμενη κατάρτιση 170 ωρών προσφέρεται σε Λάρισα, Καρδίτσα, Τρίκαλα και Βόλο. Το πρόγραμμα αφορά μακροχρόνια ανέργους άνω των 45 ετών με ελάχιστα τυπικά προσόντα.
Η «ΕΡΓΑΣΙΑ ΤΩΡΑ» ΛΕΕΙ: Εξι είναι τα δικαιολογητικά που πρέπει να καταθέσετε: αντίγραφο αστ. ταυτότητας (φωτοτυπία), κάρτα ανεργίας ΟΑΕΔ , πιστοποιητικά σπουδών (εφόσον υπάρχουν), πιστοποιητικό οικογενειακής κατάστασης, βεβαίωση προϋπηρεσίας-επαγγελματικής εμπειρίας στον τομέα της ανακύκλωσης και βεβαίωση μόνιμης κατοικίας. Η υποβολή των αιτήσεων γίνεται στη διεύθυνση: BEE GROUP Α.Ε., Παλαιολόγου 19, 41223 Λάρισα, ώρες 10.00-16.00.
90 σε Τρίπολη, Μεγαλόπολη
ΛΗΓΕΙ: 20.12
ΠΕΡΙΟΧΗ: Τρίπολη, Γορτυνία, Μεγαλόπολη
ΑΦΟΡΑ: ανέργους άνω των 45 ετών (κυρίως γυναίκες)
ΘΕΣΕΙΣ: 90
ΧΡΗΜΑΤΑ: 800€ μικτά
ΕΠΙΚΟΙΝΩΝΙΑ: 2710 230233, 27950 60300, 27913 60315
Σε ανέργους άνω των 45 ετών με ελάχιστα τυπικά προσόντα –κυρίως γυναίκες– απευθύνεται τοπρόγραμμα των περιοχών Τρίπολης, Γορτυνίας και Μεγαλόπολης. Η κατάρτιση διαρκεί 130 ώρες.
Η «ΕΡΓΑΣΙΑ ΤΩΡΑ» ΛΕΕΙ: Επτά δικαιολογητικά πρέπει να συγκεντρώσετε για να συμμετάσχετε στο πρόγραμμα. Αυτά είναι: αίτηση, φωτοτυπία αστυνομικής ταυτότητας, βεβαίωση μόνιμης κατοικίας, φωτοτυπία οικογενειακής κατάστασης, κάρτα ανεργίας σε ισχύ, φωτογραφία, πρόσφατο εκκαθαριστικό σημείωμα. Τα έντυπα των αιτήσεων τα προμηθεύεστε από τις διευθύνσεις: 25ης Μαρτίου 14 (Τρίπολη), Δήμος Γορτυνίας, Παπαναστασίου 30 (Μεγαλόπολη), Αταλάντης 45 και Λαγοπάτη (Τρίπολη).
70 θέσεις για γυναίκες στον Αγ. Δημήτριο
ΛΗΓΕΙ: 12.12
ΠΕΡΙΟΧΗ: Αγ. Δημήτριος Αττικής
ΑΦΟΡΑ: άνεργες γυναίκες
ΘΕΣΕΙΣ: 70
ΧΡΗΜΑΤΑ: 690€ μικτά
ΕΠΙΚΟΙΝΩΝΙΑ: 210 9711620, 210 9754035
Το πρόγραμμα αφορά αποκλειστικά άνεργες γυναίκες που είναι δημότες Αγίου Δημητρίου Αττικής. Οι ώρες κατάρτισης είναι 135 και οι υποψήφιες θα διατεθούν σε ιδιωτικές και συνεταιριστικές επιχειρήσεις.
Η «ΕΡΓΑΣΙΑ ΤΩΡΑ» ΛΕΕΙ: Η συμμετοχή σας διασφαλίζεται με προϋποθέσεις: μόνιμοι κάτοικοι Αγ. Δημητρίου, να είστε εγγεγραμμένοι στον ΟΑΕΔ και να έχετε κάρτα ανεργίας μεγαλύτερη των 14 μηνών. Σημειώστε τα δικαιολογητικά: αίτηση, φωτογραφία, φωτοτυπία αστυνομικής ταυτότητας, αντίγραφο κάρτας ανεργίας, παραπεμπτικό από το κέντρο του ΟΑΕΔ που είστε εγγεγραμμένοι, πιστοποιητικό τόπου διαμονής και οικογενειακής κατάστασης, πιστοποιητικό τίτλου ξένων γλωσσών ή χρήσης Η/Υ (εάν υπάρχει), εκκαθαριστικό σημείωμα, αποδεικτικό στοιχείο μητρώου ΙΚΑ και ΑΜΚΑ και υπεύθυνη δήλωση. Οι αιτήσεις υποβάλλονται: Δυρραχίου 11 (Δ. Αγίου Δημητρίου), Λ. Βουλιαγμένης 223 (ΚΕΚ).
155 στη Θεσσαλονίκη για ανέργους έως 25 ετών
ΛΗΓΕΙ: 11.01.2013
ΠΕΡΙΟΧΗ: Σύνδεσμος Βιομηχανιών Βορείου Ελλάδος
ΑΦΟΡΑ: ανέργους έως 25 ετών
ΘΕΣΕΙΣ: 155
ΧΡΗΜΑΤΑ: 5€ ανά ώρα
ΕΠΙΚΟΙΝΩΝΙΑ: 2310 539817
Σε ανέργους έως 25 ετών απευθύνεται το νέο πρόγραμμα του Συνδέσμου Βιομηχανιών Βορείου Ελλάδος. Οι ωφελούμενοι θα τοποθετηθούν στην αγορά εργασίας ως εξής: 60 θέσεις μισθωτής εργασίας σε επιχειρήσεις, 35 για σύναψη συμβάσεων με επιχειρήσεις για την απόκτηση εργασιακής εμπειρίας για νέους πτυχιούχους μέχρι 25 ετών, 35 για ενίσχυση της υποαπασχόλησης και 25 για τη σύσταση κοινωνικών επιχειρήσεων.
Η «ΕΡΓΑΣΙΑ ΤΩΡΑ» ΛΕΕΙ: Δύο προϋποθέσεις που πρέπει να έχετε για να μπείτε στη διαδικασία επιλογής: να είστε κάτοικος της Περιφερειακής Ενότητας Θεσσαλονίκης και κάτοχος κάρτας ανεργίας του ΟΑΕΔ σε ισχύ. Πρέπει να υποβάλετε υποχρεωτικά τα εξής δικαιολογητικά: φωτοτυπία αστ. ταυτότητας, αριθμό μητρώου ΑΜΚΑ, αριθμό μητρώου ΙΚΑ, κάρτα ανεργίας σε ισχύ, έγγραφο πιστοποίησης τόπου διαμονής και πιστοποιητικό οικογενειακής κατάστασης. Οι ενδιαφερόμενοι μπορούν να υποβάλουν αίτηση συμμετοχής έως και τις 11 Ιανουαρίου 2013, από Δευτέρα έως Παρασκευή, 10.00-16.00, στα γραφεία του Συνδέσμου Βιομηχανιών Βορείου Ελλάδος (ΣΒΒΕ), που βρίσκονται στην Πλατεία Μοριχόβου 1, στον 7ο όροφο, στη Θεσσαλονίκη.
150 στο νομό Κοζάνης
ΛΗΓΕΙ: 10.12
ΠΕΡΙΟΧΗ: νομός Κοζάνης
ΘΕΣΕΙΣ: 150
ΧΡΗΜΑΤΑ: 480€ μικτά
ΕΠΙΚΟΙΝΩΝΙΑ: 24610 24022
Ογδόντα ώρες κατάρτισης προσφέρονται στους κατοίκους του νομού Κοζάνης. Οι 150 θέσεις θα διατεθούν σε ανέργους άνω των 45 ετών με ελάχιστα τυπικά προσόντα.
Η «ΕΡΓΑΣΙΑ ΤΩΡΑ» ΛΕΕΙ: Εννέα δικαιολογητικά πρέπει να καταθέσετε έως τις 10 Δεκεμβρίου. Αυτά είναι: αίτηση, φωτοτυπία αστυνομικής ταυτότητας, κάρτα ανεργίας σε ισχύ, βεβαίωση χρόνου ανεργίας, πιστοποίηση τόπου διαμονής, πιστοποιητικό οικογενειακής κατάστασης, εκκαθαριστικό σημείωμα, φωτοτυπία τίτλου σπουδών, βεβαιώσεις παρακολούθησης προγραμμάτων κατάρτισης (εάν υπάρχουν). Οι αιτήσεις υποβάλλονται στους Δήμους Κοζάνης, Εορδαίας, Σερβίων-Βελβεντού.
100 στη Μεταμόρφωση για ανέργους, ΑΜΕΑ
ΛΗΓΕΙ: 28.11
ΠΕΡΙΟΧΗ: Μεταμόρφωση Αττικής
ΑΦΟΡΑ: ανέργους και ΑΜΕΑ
ΘΕΣΕΙΣ: 100
ΧΡΗΜΑΤΑ: 360€ μικτά
ΕΠΙΚΟΙΝΩΝΙΑ: 210 2831133
Σε ανέργους ηλικίας 18-64 ετών και ΑΜΕΑ απευθύνεται το πρόγραμμα του Δήμου Μεταμόρφωσης. Η κατάρτιση θα ολοκληρωθεί σε 60 ώρες με αμοιβή 360€ ανά καταρτιζόμενο.
Η «ΕΡΓΑΣΙΑ ΤΩΡΑ» ΛΕΕΙ: Οι προϋποθέσεις για τη συμμετοχή σας είναι: εγγραφή στον ΟΑΕΔ και μόνιμη διαμονή στο Δήμο Μεταμόρφωσης. Τα δικαιολογητικά που πρέπει να συγκεντρώσετε είναι: αντίγραφο κάρτας ανεργίας, αντίγραφο εγγραφής στον ειδικό κατάλογο του ΟΑΕΔ, πιστοποιητικό τόπου διαμονής, δύο φωτογραφίες, αντίγραφο αστ. ταυτότητας, πιστοποιητικό οικ. κατάστασης, βιογραφικό, αντίγραφα τίτλων σπουδών-ξένων γλωσσών, βεβαιώσεις παρακολούθησης προγραμμάτων κατάρτισης (εάν υπάρχουν), εκκαθαριστικό σημείωμα, δήλωση από ΔΟΥ, απόφαση σχετική με το ποσοστό αναπηρίας, δίπλωμα οδήγησης (εάν υπάρχει). Το έντυπο της αίτησης το προμηθεύεστε από το κτίριο ΚΗΦΗ, Κορίνθου 21, Μεταμόρφωση.
Θέσεις σε Πύλο- Κορώνη
ΛΗΓΕΙ: 30.11
ΠΕΡΙΟΧΗ: Πύλος, Κορώνη
ΘΕΣΕΙΣ: ανοικτός αριθμός
ΧΡΗΜΑΤΑ: 6€/ώρα, μικτά
ΕΠΙΚΟΙΝΩΝΙΑ: 27630 31200, 27250 22221
Με ανοιχτό αριθμό θέσεων αρχίζει το πρόγραμμα κατάρτισης για τους κατοίκους των περιοχών Πύλου και Κορώνης. Αδιευκρίνιστος, επίσης, παραμένει ο αριθμός των ωρών κατάρτισης.
Η «ΕΡΓΑΣΙΑ ΤΩΡΑ» ΛΕΕΙ: Οσοι ενδιαφέρεστε μπορείτε να συμμετάσχετε στη διαδικασία δεδομένου ότι δεν θα υπάρξουν αποκλεισμοί σύμφωνα με δήλωση των υπευθύνων του προγράμματος. Στο φάκελο με τα δικαιολογητικά πρέπει να έχετε: αίτηση, φωτοτυπία αστ. ταυτότητας, έγγραφο πιστοποίησης τόπου διαμονής, πιστοποιητικό οικ. Κατάστασης, φωτοτυπία κάρτας ανεργίας σε ισχύ, εκκαθαριστικό. Τις αιτήσεις θα καταθέσετε στο Δήμο Πύλου-Νέστορος και στα δημοτικά καταστήματα Παπαφλέσσα, Κορώνης και Χώρας.
100 στο νομό Αργολίδας
ΠΕΡΙΟΧΗ: νομός Αργολίδας
ΧΡΗΜΑΤΑ: 450€ μικτά
ΕΠΙΚΟΙΝΩΝΙΑ: 27520 99406, 27520 99408
Σε πλήρη εξέλιξη βρίσκεται το πρόγραμμα επιδοτούμενης κατάρτισης για 100 θέσεις στο νομό Αργολίδας. Δυνατότητα συμμετοχής έχουν μακροχρόνια άνεργοι έως 45 ετών με χαμηλά τυπικά προσόντα, αρχηγοί μονογονεϊκών οικογενειών, άτομα με αναπηρίες, άτομα ευρισκόμενα σε κατάσταση φτώχειας και πρώην χρήστες ουσιών.
Η «ΕΡΓΑΣΙΑ ΤΩΡΑ» ΛΕΕΙ: Η κατάρτιση θα ολοκληρωθεί σε 70 ώρες με μισθό 450€ ανά καταρτιζόμενο. Οι ωφελούμενοι θα συμμετάσχουν στις εξής δράσεις: επαγγελματική κατάρτιση, επιμόρφωση, συμβουλευτική υποστήριξη, εκπαιδευτική πρακτική άσκηση σε επιχειρήσεις. Στο φάκελο με τα δικαιολογητικά πρέπει να έχετε: δύο φωτογραφίες, αντίγραφο κάρτας ανεργίας, βεβαίωση μόνιμης κατοικίας, αποδεικτικό απεξάρτησης από θεσμοθετημένο για το σκοπό αυτό φορέα. Την αίτηση θα προμηθευτείτε από: Εκπαιδευτικές και Συμβουλευτικές Υπηρεσίες Διάσταση, Χαριλάου Τρικούπη και Μικράς Ασίας, Ναύπλιο, Τ.Κ. 21100.
100 σε Σπάρτη, Μάνη
ΑΦΟΡΑ: ΑΜΕΑ και ανέργους
ΠΕΡΙΟΧΗ: Σπάρτη-Αν. Μάνη
ΧΡΗΜΑΤΑ: 470€ μικτά
ΕΠΙΚΟΙΝΩΝΙΑ: 27310 89182, 27310 89183
Εβδομήντα ώρες κατάρτισης προσφέρονται στους κατοίκους των Δήμων Σπάρτης και Ανατολικής Μάνης. Οι 100 θέσεις θα διατεθούν σε άτομα με αναπηρία και μακροχρόνια ανέργους άνω των 45 ετών.
Η «ΕΡΓΑΣΙΑ ΤΩΡΑ» ΛΕΕΙ: Τα δικαιολογητικά που πρέπει να καταθέσετε έως τις 30 Νοεμβρίου είναι: αντίγραφο κάρτα ανεργίας, έγγραφο πιστοποίησης τόπου διαμονής, αντίγραφο δελτίου αστυνομικής ταυτότητας, πιστοποιητικό οικογενειακής κατάστασης, δίπλωμα οδήγησης, βεβαιώσεις παρακολούθησης κατάρτισης (εάν υπάρχουν). Αιτήσεις και δικαιολογητικά στη διεύθυνση: Εκπαιδευτικές και Συμβουλευτικές Υπηρεσίες Διάσταση, Ευαγγελίστριας 52-54 Σπάρτη.
100 στη Χαλκιδική
ΑΦΟΡΑ: Μετανάστες-Παλιννοστούντες
ΠΕΡΙΟΧΗ: Περιφερειακή Ενότητα Χαλκιδικής
ΧΡΗΜΑΤΑ: 630€ μικτά
ΕΠΙΚΟΙΝΩΝΙΑ: 23710 24407, 23710 24507
Εκατό θέσεις για ανέργους μετανάστες, παλιννοστούντες και πρόσφυγες περιλαμβάνει το νέο πρόγραμμα στην Περιφερειακή Ενότητα Χαλκιδικής. Οι ωφελούμενοι θα τοποθετηθούν στην αγορά εργασίας ως εξής: 45 σε θέσεις μισθωτής εργασίας, 25 σε θέσεις απόκτησης εργασιακής εμπειρίας, 23 για αυτοαπασχόληση και επτά για ίδρυση μία κοινωνικής επιχείρησης.
Η «ΕΡΓΑΣΙΑ ΤΩΡΑ» ΛΕΕΙ: Δυνατότητα συμμετοχής στο διαγωνισμό έχουν: άνεργοι εγγεγραμμένοι στα μητρώα του ΟΑΕΔ με δελτίο ανεργίας σε ισχύ, κάτοικοι της περιφερειακής ενότητας Χαλκιδικής και μετανάστες που προέρχονται από χώρες μη μέλη της Ευρωπαϊκής Ενωσης που βρίσκονται στην Ελλάδα υπό το καθεστώς «οικονομικής μετανάστευσης». Μπορείτε να καταθέσετε τις αιτήσεις στα εξής σημεία: Γραφεία ΑΝΕΤΧΑ Α.Ε. Στην οδό 22ας Απριλίου και Μακεδονίας, στα γραφεία Μετανάστευσης εντός των πέντε δημαρχείων της Π.Ε. Χαλκιδικής και στα Κοινοτικά Καταστήματα των Δημοτικών Κοινοτήτων.
80 στην Ανατ. Πελοπόννησο
ΛΗΓΕΙ: 5.12
ΑΦΟΡΑ: ανέργους
ΠΕΡΙΟΧΗ: Νότια-Βόρεια Κυνουρία, Μονεμβασιά, Ευρώτας
ΧΡΗΜΑΤΑ: 876€ μικτά
ΕΠΙΚΟΙΝΩΝΙΑ: 27570 22807
Ογδόντα θέσεις για ανέργους προσφέρονται στους κατοίκους των Δήμων Βόρειας, Νότιας Κυνουρίας, Ευρώτα και Μονεμβασιάς. Η κατάρτιση θα διαρκέσει 146 ώρες και στη συνέχεια οι ωφελούμενοι θα διατεθούν σε ιδιωτικές επιχειρήσεις για απόκτηση εργασιακής εμπειρίας ή θα ιδρύσουν νέες επιχειρήσεις.
Η «ΕΡΓΑΣΙΑ ΤΩΡΑ» ΛΕΕΙ: Εννέα δικαιολογητικά πρέπει να καταθέσετε έως τις 5 Δεκεμβρίου: επικυρωμένα αντίγραφα αστ. ταυτότητας, τίτλος σπουδών, υπεύθυνη δήλωση παρακολούθησης άλλου επιδοτούμενου σεμιναρίου, εκκαθαριστικό εφορίας, επικυρωμένη φωτοτυπία κάρτας ανεργίας σε ισχύ, βεβαίωση μακροχρόνιας ανεργίας από τον ΟΑΕΔ, έγγραφο πιστοποίησης τόπου διαμονής, πιστοποιητικό οικογενειακής κατάστασης, άλλα πτυχία πιστοποιήσεις. Αιτήσεις στη διεύθυνση: Αναπτυξιακή Ανώνυμη Εταιρεία ΟΤΑ, Λεωνίδιο Αρκαδίας, Τ.Κ. 22300.
100 στο νομό Κορίνθου
ΑΦΟΡΑ: ανέργους, ΑΜΕΑ, Μετανάστες
ΠΕΡΙΟΧΗ: Περιφερειακή Ενότητα Κορινθίας
ΧΡΗΜΑΤΑ: 900€ μικτά
ΕΠΙΚΟΙΝΩΝΙΑ: 27410 22344
Στους κατοίκους της Περιφερειακής Ενότητας Κορινθίας αναφέρεται το νέο πρόγραμμα για 100 ανέργους, μετανάστες αρχηγούς μονογονεϊκών οικογενειών και άτομα με αναπηρία. Από το σύνολο των 100 ατόμων που θα ωφεληθούν οι 60 θα προωθηθούν στην απασχόληση σε επιχειρήσεις στην Κορινθία, 20 άτομα θα υποστηριχθούν στην ίδρυση νέων επιχειρήσεων, 20 θα κατευθυνθούν στην ίδρυση συνεταιριστικής επιχείρησης.
Η «ΕΡΓΑΣΙΑ ΤΩΡΑ» ΛΕΕΙ: Οι 150 ώρες κατάρτισης, πέρα από τη δυνατότητα εργασίας, σας προσφέρουν μισθό 900€ (μικτά). Τα δικαιολογητικά που πρέπει να καταθέσετε είναι: κάρτα ανεργίας σε ισχύ, έγγραφο πιστοποίησης τόπου διαμονής, αντίγραφο εγγράφου πιστοποίησης αναπηρίας για τα ΑΜΕΑ, άδεια παραμονής για τους μετανάστες, φωτοτυπία εκκαθαριστικού σημειώματος της εφορίας. Αιτήσεις και δικαιολογητικά μπορείτε να στέλνετε στη διεύθυνση: Κέντρο Επιμόρφωσης και Κατάρτισης Νομού Κορινθίας, Κωστή Παλαμά 53, Τ.Κ. 20100, Κόρινθος.
100 σε Χίο, Ψαρά, Οινούσες
ΠΕΡΙΟΧΗ: Χίος, Ψαρά, Οινούσες
ΧΡΗΜΑΤΑ: 240-1.800€ μικτά
ΕΠΙΚΟΙΝΩΝΙΑ: 22710 24194, 22710 20000
Εως τις 30 Νοεμβρίου υποβάλλονται οι αιτήσεις για το πρόγραμμα επιδοτούμενης κατάρτισης σε Χίο, Ψαρά και Οινούσες. Οι 100 άνεργοι ευάλωτων κοινωνικά ομάδων θα τοποθετηθούν στην αγορά εργασίας ως εξής: 35 θέσεις μισθωτής εργασίας, 15 απόκτησης εργασιακής εμπειρίας, 30 για αυτοαπασχόληση-επιχειρηματικότητα και 20 για ίδρυση τριών κοινωνικών επιχειρήσεων.
Η «ΕΡΓΑΣΙΑ ΤΩΡΑ» ΛΕΕΙ: Δυνατότητα συμμετοχής στο πρόγραμμα έχουν οι άνεργοι, εγγεγραμμένοι στα μητρώα ανεργίας του ΟΑΕΔ, οι κάτοικοι τις περιφερειακής ενότητας Χίου, άτομα ευρισκόμενα σε κατάστασης φτώχειας, άτομα με αναπηρία και αρχηγοί μονογονεϊκών οικογενειών. Τα δικαιολογητικά που πρέπει να καταθέσετε είναι: φωτοαντίγραφο ταυτότητας, κάρτα ανεργίας σε ισχύ, πιστοποιητικό οικογενειακής κατάστασης και έγγραφο πιστοποίησης τόπου διαμονής. Υποβολή αιτήσεων στις διευθύνσεις: Παγχιακός Σύλλογος ΑμεΑ, Δημοκρατίας 8, Χίος, Κέντρο Παιδιού & Εφήβου, Εγκρεμού 30, Χίος.
90 σε Καρδίτσα, Μουζάκι
ΑΦΟΡΑ: ΑΜΕΑ, ανέργους, μετανάστες
ΠΕΡΙΟΧΗ: Δήμοι Καρδίτσας, Μουζακίου,
ΧΡΗΜΑΤΑ: 1.080€ μικτά
ΕΠΙΚΟΙΝΩΝΙΑ: 24410 42363, 24410 71594
Εκατόν ογδόντα ώρες κατάρτισης προσφέρονται στους κατοίκους των Δήμων Μουζακίου, Καρδίτσας και Λίμνης Πλαστήρα. Οι 90 θέσεις αφορούν μακροχρόνια ανέργους άνω των 45 ετών, άτομα ευρισκόμενα σε κατάσταση φτώχειας, άτομα με αναπηρία, αρχηγούς μονογονεϊκών οικογενειών, μετανάστες, παλιννοστούντες, πρόσφυγες.
Η «ΕΡΓΑΣΙΑ ΤΩΡΑ» ΛΕΕΙ: Μπορείτε να υποβάλετε τα δικαιολογητικά σας έως και τις 30 Νοεμβρίου. Αυτά είναι: δελτίο αστυνομικής ταυτότητας ή διαβατηρίου, κάρτα ανεργίας ΟΑΕΔ, πιστοποιητικό μόνιμης κατοικίας, πιστοποιητικό οικογενειακής κατάστασης, εκκαθαριστικό εφορίας, άδεια παραμονής σε ισχύ. Υποβολή αιτήσεων στη διεύθυνση: Αναπτυξιακή Σύμπραξη «ΕΝΤΟΣ», Μεγάλου Αλεξάνδρου 34, Τ.Κ. 43100 Καρδίτσα.
5.880 σε όλη τη χώρα
ΛΗΓΕΙ: ανοικτό
ΑΦΟΡΑ: ανέργους των κλάδων
Λιανικού Εμπορίου, Αυτικινήτου,
ΠΕΡΙΟΧΗ: σε όλη τη χώρα
ΘΕΣΕΙΣ: 5.880
ΧΡΗΜΑΤΑ: 1.060€ καθαρά
ΕΠΙΚΟΙΝΩΝΙΑ: 210 2112000
Επιδοτούμενη κατάρτιση για 5.880 ανέργους, απολυμένους των κλάδων Λιανικού Εμπορίου, Κατασκευών Δομικών Υλικών και Εμπορίας-διακίνησης-συντήρησης Αυτοκινήτων, προβλέπει το νέο πρόγραμμα της Ελληνικής Εταιρίας Διοικήσεως Επιχειρήσεων (ΕΕΔΕ).
Από το συνολικό αριθμό των θέσεων προκύπτει ότι θα διατεθούν 2.788 θέσεις στο λιανικό εμπόριο, 1.348 στον τομέα των αυτοκινήτων και 1.744 στον κλάδο των δομικών υλικών. Σύμφωνα με το πρόγραμμα, προβλέπονται: Αττική 792 θέσεις, Δυτική Μακεδονία 246, Κεντρική Μακεδονία 478, Κρήτη 638, Βόρειο Αιγαίο 396, Πελοπόννησος 600, Δυτική Ελλάδα 630, Ιόνια Nησιά 440, Hπειρος 478, Θεσσαλία 626 και Ανατολική Μακεδονία-Θράκη 556 θέσεις.
Η «ΕΡΓΑΣΙΑ ΤΩΡΑ» ΛΕΕΙ: Η προθεσμία υποβολής αιτήσεων είναι ανοικτή μέχρι να συμπληρωθεί ο αριθμός των θέσεων. Οσοι ενδιαφέρεστε πρέπει να καταθέσετε άμεσα τα εξής δικαιολογητικά: επικυρωμένο αντίγραφο αστυνομικής ταυτότητας, επικυρωμένο αντίγραφο κάρτας ανεργίας, βεβαίωση τελευταίου εργοδότη ή άλλο δικαιολογητικό από το οποίο να προκύπτει η συνάφεια της δραστηριότητας με τους κλάδους στους οποίους απευθύνεται το πρόγραμμα, βιογραφικό σημείωμα και πρόσφατη φωτογραφία. Τις αιτήσεις θα υποβάλετε στη διεύθυνση: ΕΕΔΕ Λ. Ιωνίας 200 & Ιακωβάτων, T.K. 11144 Αθήνα.
4.900 για μηχανικούς, τεχνικούς
ΛΗΓΕΙ: 14.01.2013
ΑΦΟΡΑ: μηχανικούς-τεχνικούς ορυχείων
ΘΕΣΕΙΣ: 4.900
ΧΡΗΜΑΤΑ: 2.000€ καθαρά
ΕΠΙΚΟΙΝΩΝΙΑ: 210 3291222
Εως και τις 14 Ιανουαρίου του 2013 υποβάλλονται ηλεκτρονικά οι αιτήσεις για τις 4.900 θέσεις μηχανικών και τεχνικών ορυχείων. Μετέχουν διπλωματούχοι μηχανικοί των εξής ειδικοτήτων: Μηχανικοί Μεταλλείων Μεταλλουργοί, Ηλεκτρολόγοι Μηχανικοί, Μηχανολόγοι Μηχανικοί και Χημικοί Μηχανικοί.
Η «ΕΡΓΑΣΙΑ ΤΩΡΑ» ΛΕΕΙ: Οι άνεργοι τεχνίτες πρέπει να καταθέσουν: αντίγραφο επαγγελματικού διπλώματος, βεβαίωση προϋπηρεσίας του εργοδότη, αντίγραφο εκκαθαριστικού της εφορίας και υπεύθυνη δήλωση για ακρίβεια των στοιχείων που κατατίθενται. Οι μηχανικοί από την πλευρά τους πρέπει να καταθέσουν: αντίγραφο εκκαθαριστικού εφορίας και υπεύθυνη δήλωση. Σημειώστε ότι οι ενδιαφερόμενοι μηχανικοί πρέπει να είναι μέλη του ΤΕΕ. Η υποβολή αιτήσεων αρχίζει 12 Δεκεμβρίου και ολοκληρώνεται 14 Ιανουαρίου. Η κατάθεση των δικαιολογητικών γίνεται στο ΤΕΕ. Εως 21 Ιανουαρίου. Την κατάθεση των δικαιολογητικών θα κάνετε στη διεύθυνση: Τεχνικό Επιμελητήριο Ελλάδας, Γραφείο Υποδοχής Voucher, Νίκης 4, 10536 Αθήνα. Σε περίπτωση ταχυδρομικής αποστολής ο φάκελος πρέπει να έχει την ένδειξη «Κατάρτιση Voucher Ανέργων – Τομέας Β’».
100 σε Ταύρο, Μοσχάτο
ΠΕΡΙΟΧΗ: Ταύρος, Μοσχάτο
ΧΡΗΜΑΤΑ: 720€ μικτά
ΕΠΙΚΟΙΝΩΝΙΑ: 210 8547970
Πρόγραμμα επιδοτούμενης κατάρτισης 120 ωρών βρίσκεται σε πλήρη εξέλιξη για τις περιοχές Ταύρου- Μοσχάτου. Οι 100 θέσεις αφορούν μακροχρόνια ανέργους άνω των 45 ετών με ελάχιστα τυπικά προσόντα.
Η «ΕΡΓΑΣΙΑ ΤΩΡΑ» ΛΕΕΙ: Οσοι ενδιαφέρεστε πρέπει να υποβάλετε: βεβαίωση ανεργίας από τον ΟΑΕΔ ή φωτοαντίγραφο της κάρτας ανεργίας, πιστοποιητικό οικογενειακής κατάστασης, πιστοποιητικό εντοπιότητας ή βεβαίωση μόνιμης κατοικίας, εκκαθαριστικό σημείωμα, τίτλους σπουδών και φωτοτυπία αστ. ταυτότητας. Οι αιτήσεις υποβάλλονται στο γραφείο ενημέρωσης ανέργων του Δήμου Μοσχάτου- Ταύρου (πλατεία ΗΣΑΠ Μοσχάτου) και στη διεύθυνση του ΚΕΚ «Ιάσων», Λιοσίων 281, ώρες 10.00-14.00.
▼ Νοε (114)